
Izdoti saskaņā ar 
Izglītības likumu,  
Profesionālās izglītības likumu, 
Bērnu tiesību aizsardzības likumu, 
Ministru Kabineta 22.08.2023. noteikumu Nr.474 “Kārtība, kādā nodrošināma izglītojamo profilaktiskās veselības aprūpe,  
pirmā palīdzība un drošības iestādēs un to organizētajos pasākumos” IV nodaļu 
 
 
Vispārīgie jautājumi 
 
1.1. Rēzeknes novada Sporta skolas (turpmāk – Sporta skola) iekšējās kārtības noteikumi (turpmāk – Noteikumi) nosaka uzvedības noteikumus Sporta skolā un tās organizētajos pasākumos, izglītības procesa organizāciju, izglītojamo tiesības, pienākumus un atbildību par Noteikumu neievērošanu, audzēkņu drošību un veselības saglabāšanu, atkarības izraisošo vielu un ieroču, munīcijas un speciālo līdzekļu aizliegumu. 
1.2. Noteikumi ir atrodami pie treneriem, administrācijas, kā arī tīmekļvietnē https://rezeknesnovads.lv/pasvaldiba/bernu-jaunatnes-sporta-skola/. Lai uzņemt izglītojamo Sporta skolā, viņa vecāki, aizpilda iestāšanās iesnieguma veidlapu, kurā sniegta informācija, ka Noteikumi atrodami iepriekšminētajā tīmekļvietnē. Vecāki ar parakstu apliecina, ka iepazinušies ar Noteikumiem un uzņemšanas un atskaitīšanas kārtību. 
1.3. Sporta skolas izdotie Noteikumi ir Sporta skolas darba kārtības neatņemama sastāvdaļa, kas ir jāievēro Sporta skolas izglītojamiem, sporta treneriem, kā arī citiem Sporta skolas darbiniekiem un apmeklētājiem.  
Izglītības procesa organizācija 
2.1. Izglītības formas Sporta skolā ir grupu, individuālās, patstāvīgās nodarbības, sacensības, treniņnometnes  un atjaunošanās pasākumi. 
2.2. Nodarbības notiek saskaņā ar Sporta skolas direktora apstiprinātiem nodarbību grafikiem, kuros ir noteikti nodarbību laiks un vieta. Grafiks tiek savlaicīgi koriģēts un saskaņots ar Sporta skolas administrāciju. Nodarbības ilgums ir 40 minūtes. 
2.3. Slodžu un atpūtas režīms nodarbībā ir trenera kompetencē, nodarbības var notikt bez starpbrīžiem. 
2.4. Nodarbību grafikā paredzētajā laikā izglītojamajam sporta tērpā jāatrodas noteiktajā nodarbību vietā. Pēc nodarbības sākuma izglītojamo iziešana vai ienākšana nodarbību vietā ir saskaņojama ar treneri. 
2.5. Pasākumu laikā par kārtību atbild izglītojamie un attiecīgais sporta treneris. Pēc pasākuma telpa jāatstāj sakārtota. 
 
Izglītojamā pienākumi 
 
3.1. Ievērot Sporta skolas iekšējās kārtības noteikumus, iestāžu sporta bāžu iekšējās kārtības noteikumu prasības, citu mācību-treniņu un sacensības norises vietu iekšējās kārtības noteikumus, izglītojamo drošības noteikumus (sacensību vietu iekšējās kārtības noteikumi, ugunsdrošības, evakuācijas noteikumus, ceļu satiksmes noteikumus u.c.) 
3.2. Reizi gadā iesniegt ārsta izziņu, kas apliecina, izglītojamā veselības stāvoklis atļauj nodarboties ar paaugstināto fizisko slodzi (no 10 gadu vecuma katru gadu vienu reizi iziet sporta ārsta pārbaudes). 
3.3. Sistemātiski apmeklēt treniņnodarbības, piedalīties sacensībās un citos Sporta skolas organizētajos pasākumos.  
3.4. Rūpēties par Rēzeknes novada Sporta skolas prestižu, atbalstīt un pilnveidot Sporta skolas tradīcijas. 
3.5. Ja izglītojamais kādu iemeslu dēļ nevar ierasties uz treniņa nodarbību vai sacensībām, par to jāinformē treneris. 
3.6. Savlaicīgi jāziņo par izstāšanos vai pāreju uz citu sporta skolu vai uz citu sporta veidu. 
3.7. Ievērot personīgās higiēnas prasības. 
3.8. Profesionālās ievirzes programmas apguvei paredzēto laiku izmantot mācību-treniņu apguvei, pilnveidot pašdisciplīnu. Uzņemties atbildību par savu uzvedību nodarbību laikā sporta zālēs, stadionos, ģērbtuvēs, dušas telpās u.c. telpās,  ceļā uz sacensībām un sacensību laikā. 
3.9. Ievērot trenera, Sporta skolas darbinieku dotos norādījumus un uzdevumus, netraucējot pārējiem izglītojamajiem un trenerim. Neapdraudēt savu un citu drošību un veselību. 
3.10.Ar cieņu izturēties pret valsts, sabiedrību, ģimeni, valsts un Sporta skolas simboliku, dažādām rasēm, tautām, etniskajām grupām, reliģijām. 
3.11.Būt pieklājīgam saskarsmē ar grupas biedriem, nodarbību vietas apkalpojošo personālu, tiesnešiem un pretiniekiem sacensībās. Aizliegts lietot necenzētus vārdus. Neaiztikt citu grupas biedru personīgās lietas. 
3.12.Ievērot godīgas spēles principu un iepazīties ar Sporta ētikas kodeksu. 
3.13.Domstarpības ar grupas biedriem nerisināt izmantojot fiziskas vai psiholoģiskas ietekmēšanas  līdzekļus. Par jebkuru konfliktsituāciju informēt grupas treneri 
3.14.Sporta skolā, sporta bāžu teritorijā un Sporta skolas organizētajos un atbalstītajos pasākumos AIZLIEGTS lietot atkarību izraisošas vielas (smēķēt, lietot alkoholiskos dzērienus u.c. apreibinošas vielas), AIZLIEGTA ieroču (šaujamieroču un auksto ieroču, gāzes baloniņu, gāzes pistoļu u.c.),  munīcijas un speciālo līdzekļu iegādāšanās, ienešana, lietošana, glabāšana, izplatīšana un pamudināšanas tos lietot. 
3.15.Ja izglītojamais kādas personas darbībā saskata draudus savai vai citu personu drošībai, telpu vai inventāra bojāšanu, nekavējoties ziņo sporta trenerim vai Sporta skolas darbiniekam. 
3.16.Saudzīgi izturēties pret izsniegto sporta inventāru, formu un nest materiālo atbildību par inventāra un iekārtu bojājumiem, ja tādi radušies izglītojamā vainas dēļ (ļaunprātīgas mantas vai inventāra bojāšanas gadījumā materiālos zaudējumus atlīdzina izglītojamā likumiskais pārstāvis pilnā apmērā, pamatojoties uz sastādīto aktu, kurā konstatē zaudējuma apmēru). 
3.17.Izstājoties no Sporta skolas nodot izsniegto inventāru, sporta formu. 
3.18.Izglītojamajam vai vecākiem jāinformē Sporta skolas treneri, ja ārsts izglītojamajam ieteicis veikt izmaiņas fiziskajās nodarbībās. 
Izglītojamā tiesības 
 
4.1. Izvēlēties profesionālās ievirzes sporta programmu un iegūt profesionālās ievirzes sporta izglītību. 
4.2. Uz kvalitatīvu izglītību izvēlētajā sporta veidā. 
4.3. Pabeidzot Sporta skolu, saņemt valsts atzītu izglītības dokumentu par profesionālās ievirzes izglītības apgūšanu. 
4.4.  Uz dzīvībai un veselībai drošiem apstākļiem Sporta skolā un tās organizētajos pasākumos. 
4.5. Saņemt bezmaksas veselības aprūpi un neatliekamo medicīnisko palīdzību sacensību un mācību treniņu laikā. 
4.6. Mācību treniņu procesā izmantot Sporta skolas telpas, sporta bāzes sporta zāli, laukumus un inventāru, un citus mācību līdzekļus. 
4.7. Saņemt motivētu savu zināšanu, prasmju, iemaņu un uzvedības novērtējumu. 
4.8. Saņemt no treneriem savlaicīgu informāciju par nodarbību laikiem, to izmaiņām, ieskaitēm, kontolnormatīvu apjomu. 
4.9. Uz personīgo lietu aizsardzību nodarbību laikā. Ja sacensību vai treniņu laikā netiek nodrošināta atsevišķa ģērbtuve grupai, vērtīgās lietas (pulksteņi, mobilie telefoni, nauda, rotaslietas) nododami glabāšanā pie trenera. 
4.10. Pārstāvēt Sporta skolu dažāda mēroga sacensībās un pasākumos, atbilstoši savām spējām, vecumam un interesēm. 
4.11. Veidot jauniešu pašpārvaldi un piedalīties tajā. 
4.12. Izteikt priekšlikumus Skolas dzīves pilnveidošanai. 
4.13. Lūgt un saņemt  padomu, aizstāvību un atbalstu no Sporta skolas darbiniekiem un citiem izglītojamiem 
4.14. Ziņot par nepieņemamu rīcību, domstarpību gadījumā lūgt palīdzību grupas sporta trenerim, Sporta skolas darbiniekam vai vadībai. 
 
Noteikumi mācību – treniņa nodarbībās 
 
5.1. Sporta skolas realizētajās mācību-treniņu nodarbībās piedalās tie izglītojamie, kuri ir uzņemti Sporta skolā. 
5.2. Mācību-treniņu nodarbības notiek sporta trenera vadībā.  
5.3. Bez sporta trenera atļaujas un uzraudzības nedrīkst atrasties sporta zālē, baseinā, kā arī pārējās mācību-treniņu nodarbību vietās. 
5.4. Sporta inventāru atļauts izmantot tikai ar sporta trenera atļauju. 
5.5. Mācību-treniņu nodarbības izglītojamais apmeklē atbilstoši nodarbību sarakstam, uz tām ierodoties savlaicīgi 15 minūtes pirms nodarbības uzsākšanas. Nodarbībām beidzoties, 15 minūšu laikā jāatbrīvo ģērbtuve un jāatstāj nodarbību norises vieta.  
5.6. Uz nodarbībām ierasties sporta apģērbā un sporta apavos, atbilstoši sporta sezonai un paredzētajām nodarbībām.  
5.7. Nodarbību laikā jānoņem bižutēriju un citus rotājumus, kas var apdraudēt savu un citu izglītojamo veselību.  
5.8. Matiem jābūt saņemtiem kopā. 
5.9. Nodarbību vietā neņemt līdzi pārtikas produktus (saulespuķu sēklas, konfektes, košļājamo gumiju u.tml.).  
5.10. Nodarbībā atļauts ienest un lietot dzeramo ūdeni slēgtā plastmasas traukā. 
5.11. Treniņa nodarbības laikā: 
5.11.1. seko līdzi treniņa darbam, savu iespēju robežās apgūst mācību-treniņu saturu, izpilda un ievēro trenera prasības vai instrukcijas un darba drošības noteikumus; 
5.11.2. saudzīgi izturas pret sporta telpām un inventāru; 
5.11.3. ar savu uzvedību netraucē treniņa biedrus un sporta trenera darbu; 
5.11.4. neatstāj treniņa nodarbību vietu bez sporta trenera atļaujas; 
5.11.5. nelieto mobīlo telefonu, mūzikas atskaņotājus, nespēlē spēles un neizmanto treniņa procesā nevajadzīgas lietas; 
5.11.6. nekošļā košļājamo gumiju un neēd.
 
Noteikumi organizētajos pasākumos 
 
6.1. Sporta skolas organizētajos pasākumos izglītojamajiem jāievēro sabiedrībā pieņemtās uzvedības un pieklājības normas, iekšējās kārtības un drošības noteikumi. 
6.2. Par izglītojamā nokļūšanu mājās pēc Sporta skolas organizētajiem pasākumiem un sacensībām, kuri notiek pēcpusdienā vai vakaros, rūpējas izglītojamo ģimene. 
6.3. Oficiālajos un svinīgajos Sporta skolas pasākumos izglītojamajam jāapģērbjas svinīgi. Apģērbs nedrīkst būt netīrs, nepieklājīgs un izaicinošs. 
 
Izglītojamo drošība un veselības nodrošināšana 
7.1. Katru gadu septembrī treneris iepazīstina izglītojamos ar sporta bāzes evakuācijas plānu un parāda vietu, kur izvietota informācija par operatīvo dienestu izsaukšanu (ātrās palīdzības, ugunsdzēsēju, policijas, apsardzes). 
7.2. Katra mācību gada septembrī treneris iepazīstina izglītojamos ar drošības instrukcijām „Par ugunsdrošību”, „Par elektrodrošību”, „Par pirmās palīdzības sniegšanu”, „Par drošību sporta sacensībās un nodarbībās”, “Par drošību ekskursijās un pārgājienos”, par ko izglītojamie izdara atzīmi „iepazinos”, ieraksta instruktāžas datumu un parakstā attiecīgajās veidlapas ailēs. 
7.3. Pirms katrām sacensībām, izbraukuma uz sacensībām izglītojamie  tiek instruēti par drošības noteikumiem izbraukuma laikā, par ko izglītojamie izdara atzīmi „iepazinos”, ieraksta instruktāžas datumu un parakstās noteikta parauga veidlapās. 
7.4. Nodarbību laikā sporta zālēs un ģērbtuvēs nedrīkst atrasties nepiederošas personas, kuras ieradušās bez likumiska pamata. Par to ierašanos nekavējoties jāziņo sporta zāles dežurantam vai trenerim. 
7.5. Treneris mācību treniņu nodarbību laikā nedrīkst pārtraukt nodarbību, lai uzņemt izglītojamo vecākus, kolēģus un citas personas. 
7.5. Treniņnodarbībās atļauts piedalīties Sporta skolas administrācijas pārstāvjiem. Nepiederošām personām ir aizliegts uzturēties treniņu vietā bez administrācijas atļaujas. Pēc trenera uzaicinājuma viņiem treniņu vieta jāatstāj. 
7.6. Ikviena persona, apmeklējot Sporta skolu un sporta bāzes, kurās notiek mācību treniņu nodarbības, treniņnometnes un sacensības, ievēro Noteikumus un darbinieku norādes, sabiedrībā pieņemtās uzvedības normas, izglītojamo, darbinieku un citu apmeklētāju likumīgās intereses un tiesības. 
7.7. Ja izglītojamais kādas personas darbībā saskata draudus savai drošībai un dzīvībai, izjūt vai piedzīvo pazemojumu, cieņas un goda aizskārumu, tad nekavējoties ir jāinformē treneri vai citu pieaugušo cilvēku, kurš var novērst radušos situāciju, veikt konflikta atrisināšanas pasākumus vai sniegt pirmo palīdzību. 
7.8. Ja tiek konstatēta fiziska vai emocionāla vardarbība pret izglītojamo, treneri, darbinieki un vadītājs rīkojas atbilstoši drošības instrukcijai (1.pielikums) 
7.9. Izglītojamiem ir tiesības uz fizisko personu datu aizsardzību. To nosaka “Fotografēšanas, audio un video veikšanas un izmantošanas kārtība”, kas ir šo noteikumu neatņemama sastāvdaļa un ar to treneris iepazīstina izglītojamos un viņu vecākus. 
 
Atbildība par noteikumu neievērošanu 
 
8.1. Noteikumu neievērošanas gadījumā pārkāpumu izskatīšana un lēmuma pieņemšanas notiek šādā kārtībā:  
	Kas izskata 
	Iekšējās kārtības noteikumu pārkāpumu gadījumos piemērojamās darbības un lēmumi 
	Lēmumu fiksēšanas veids 

	Sporta treneris 
	Individuālas pārrunas. 
	Treneris rakstiski iesniedz ziņojumu 

	
	Pārrunas treniņgrupā. Mutisks aizrādījums. 
	direktoram. Rakstisks ziņojums vecākiem (vēstule). 
Saruna klātienē – sporta treneris un vecāks. 

	Direktors 
	Jautājumu izskata pie direktora kopā ar direktora vietnieku, sporta treneri un izglītojamā vecākiem 
(aizbildņiem) 
	Pedagoģiskās padomes sēdē var ierosināt disciplināri sodīt. 
Rakstiski protokolēts pārkāpums. Nepieciešamības gadījumā - direktora rīkojums. 

	Pedagoģiskās padomes sēde 
	Balsojot lemj par atskaitīšanu 
 
	Rakstiski protokolēts pārkāpums un lēmums (pedagoģiskās padomes sēžu protokolos). 
Direktora rīkojums. 


 
8.2. Par Sporta skolas īpašuma bojāšanu izglītojamais un viņa vecāki (aizbildņi) ir pilnā mērā materiāli atbildīgi par zaudējumu, kurš izglītojamā vainas dēļ nodarīts Sporta skolai. Par nodarījumu izglītojamais sniedz rakstisku paskaidrojumu Sporta skolas direktoram, kurš glabājas izglītojamā personas lietā. 
8.3. Gadījumos, kad ir aizdomas par narkotisko, psihotropo, toksisko vielu un alkohola lietošanu, kā arī par ieroču glabāšanu Sporta skola ziņo vecākiem (aizbildņiem) un neatliekamajai medicīniskajai palīdzībai. 
8.4. Ja izglītības iestāde konstatē, ka ir aizdomas, ka izglītojamie glabā vai izplata atkarību izraisošas vielas, ieročus (gāzes baloniņus, gāzes pistoles, šaujamieročus un aukstos ieročus), ziņo valsts tiesībsargājošām institūcijām. 
8.5. Gadījumos, kad ir aizdomas vai fakti pa vardarbības gadījumiem, administratīvi vai krimināli 
sodāmiem pārkāpumiem, Sporta skola nekavējoši ziņo valsts  tiesībsargājošām institūcijām. 
 
Atbildīgie un kārtība, kādā izglītojamie tiek iepazīstināti ar iekšējās kārtības noteikumiem 
 
9.1. Visi darbinieki un izglītojamie darbojas saskaņā ar noteiktajiem pienākumiem, darba drošības instrukcijām un iekšējās kārtības noteikumiem. 
9.2. Izglītojamiem, viņu vecākiem, treneriem un visiem pārējiem darbiniekiem, atrodoties sporta bāzē gan nodarbību, gan sacensību laikā, jāievēro attiecīgās sporta bāzes un sporta skolas noteiktie iekšējās kārtības noteikumi. 
9.3. Izglītojamos ar Sporta kolas iekšējās kārtības noteikumiem iepazīstina treneris katru mācību gadu septembra un janvāra pirmajā nedēļā. 
9.4. Ar drošības instrukcijām izglītojamos iepazīstina treneris. Izglītojamais ar savu parakstu apliecina, ka ir iepazinies ar drošības noteikumiem. 
9.5. Izglītojamo vecāki ar iekšējās kārtības noteikumiem iepazīstas iesniedzot uzņemšanas iesniegumu Sporta skolai un parakstoties, ka ir iepazinies ar tiem. Noteikumu aktualizēšanas gadījumā, vecāki tiek informēti e-klases e-pastā. 
 
Noslēguma jautājumi 
 
10.1.Grozījumus un papildinājumus Noteikumos var ierosināt pedagoģiskā padome, skolas padome, Sporta skolas administrācija, dibinātājs. 10.2.Grozījumus un papildinājumus saskaņo pedagoģiskās padomes sēdē un apstiprina direktors. 
                                 
 
 
Sporta skolas direktors:                                                                   A.Ciukmacis 
 
 
Saskaņots pedagoģiskās padomes sēdē 
2024.gada 13.februārī 
 
 

















1.pielikums 
 
 
[bookmark: _Hlk240017181]SPORTA SKOLAS DARBINIEKU UN VADĪBAS RĪCĪBA, 
 JA KONSTATĒTA FIZISKA VAI EMOCIONĀLA VARDARBĪBA PRET IZGLĪTOJAMO UN VECĀKU IESAISTE VARDARBĪBAS (TAI SKAITĀ ŅIRGĀŠANĀS) NOVĒRŠANĀ. 
 
1. Sporta skolas trenera, darbinieka rīcība, ja konstatēta fiziska vai emocionāla vardarbība pret izglītojamo: 
· Nekavējoties pārtrauc vardarbību, ja iespējams. 
· Iespējami īsā laikā informē vadību par notikušo. 
· Novērtē izglītojamā psiholoģisko un fizisko stāvokli. 
· Ja nepieciešams, sniedz pirmo medicīnisko palīdzību. 
· Ja nepieciešams sazinās ar sporta bāzes medicīnas māsu vai neatliekamās medicīniskās palīdzības dienestu. 
· Veic pārrunas ar konfliktā iesaistītajiem izglītojamiem. 
· Ja notikušais bijis negadījums, treneris aicina izglītojamos izlīgt mieru un telefoniski vai epastā informē vecākus par notikušo. 
· Ja notikusi apzināta darbība un tā ir bijusi atkārtota vai tai ir smagas sekas, treneris aicina uz sarunu izglītojamā vecākus un piesaista sarunai Sporta skolas direktoru. 
2. Skolas direktors drošības nodrošināšanai Sporta skolā un tās organizētajos pasākumos veic šādas darbības: 
· sadarbojas ar vecākiem, valsts un pašvaldību institūcijām un nevalstiskajām organizācijām, lai nodrošinātu izglītojamo drošību; 
· fiziskas vai emocionālas vardarbības gadījumā nodrošina izglītojamā rīcības iemeslu noskaidrošanu un konkrētu un izmērāmu turpmāko uzdevumu izstrādi sadarbībai ar vecākiem; 
· ziņo attiecīgi Valsts bērnu tiesību aizsardzības inspekcijai par valsts vai pašvaldības izglītības iestādes darbinieka un Valsts policijai vai pašvaldības policijai par izglītības iestādes darbinieka iespējamu fizisku vai emocionālu vardarbību pret nepilngadīgu izglītojamo, kā arī Bērnu tiesību aizsardzības likumā noteiktajos gadījumos pieņem lēmumu par attiecīgā darbinieka atstādināšanu no amata pienākumu pildīšanas; 
· ziņo pašvaldības policijai vai Valsts policijai, pašvaldības sociālajam dienestam, kā arī vecākiem, ja ir saņemta informācija vai rodas aizdomas, ka izglītojamais iegādājies, ienesis, lietojis, glabājis, izplatījis vai pamudinājis lietot izglītības iestādē, tas teritorijā vai Sporta skolas organizētajos vai atbalstītajos pasākumos atkarību izraisošas vielas, ieročus, munīciju vai speciālos līdzekļus. 
3. Vecāku iesaiste vardarbības (tai skaitā ņirgāšanās) prevencijas veicināšanā: 
· veidot cieņpilnas uz pozitīvu saskarsmi vērstas savstarpējās attiecības; 
· ievērot iekšējās kārtības noteikumus;  
· informēt mācību - treniņu grupas treneri par apstākļiem, kas var izprovocēt izglītojamajam agresīvu uzvedību (vecāku šķiršanās, tuvinieka zaudējums vai citiem), kā arī informēt par izglītojamo veselības stāvokli un jebkādiem citiem apstākļiem, kas var ietekmēt izglītības programmas apguvi un tajā iesaistītās personas.  
· Whatsapp lietotnes grupās nerisināt personiska rakstura jautājumus, kuri attiecas uz treneriem, Sporta skolas darbiniekiem, izglītojamajiem un viņu vecākiem. 
· konfliktsituācijas risināt bez izglītojamo klātbūtnes: 
· domstarpības ar citiem izglītojamajiem vai to vecākiem risināt tikai ar trenera vai Sporta skolas vadības starpniecību;  
· domstarpību gadījumā ar mācību-treniņu grupas treneri vai Sporta skolas darbinieku, situāciju risināt ar iestādes direktora vai direktora vietnieces starpniecību.  
· nekavējoties ziņot trenerim, ja tiek novērota jebkāda vardarbības izpausme starp izglītojamajiem.  
· [bookmark: _GoBack]nekavējoties ziņot Sporta skolas direktoram, ja vecākam ir aizdomas vai tiek novērota Sporta skolas darbinieka nepedagoģiska rīcība vai vardarbības izpausmes.  
4. Izglītojamo sūdzību iesniegšana un izskatīšana:
· izglītojamais /bērna vecāks (aizbildnis) mutvārdos vai rakstiski apraksta situāciju pedagogam vai skolas direktoram;
· lietvede reģistrē iesniegto dokumentu;
· sūdzību izskatīšana notiek 5 darba dienu laikā, par kuras rezultātu skola informē izglītojamā vecākus (aizbildņus) rakstiski. Steidzamības kārtā sūdzība tiek izskatīta nekavējoties, rīkojoties atbilstoši Bērnu tiesību aizsardzības likumam, lai bērnu tiesības un likumīgās intereses netiktu aizskartas.

	 	1 
	 	1 
	 	1 
image1.jpg




image2.jpeg




